Държавен вестник, бр. 49, 2014 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  49
„(4) Данните по ал. 1, данните за геодези­
ческата основа, както и данните за правото 
на собственост и другите вещни права върху 
недвижимите имоти се описват чрез струк­
тури от метаданни, които съдържат и данни 
за точността, пълнотата и актуалността им. 
Данните и метаданните се представят в циф­
ров вид във формата по чл. 12, т. 5.
(5) Редът за определяне на адресите на 
недвижимите имоти се определя с наредба на 
министъра на инвестиционното проектиране.“
§ 15. В чл. 28 се правят следните изменения:
1. Алинея 1 се изменя така:
„(1) Кадастралната карта и кадастралните 
регистри се изработват в цифров, графичен 
и писмен вид и се поддържат в цифров вид.“
2. В ал. 3 думата „Одобрената“ се заменя 
с „Одобрените“.
3. В ал. 4 думата „основните“ се заличава.
§ 16. В чл. 29 се правят следните допъл­
нения:
1. В ал. 1 се създава т. 6:
„6. самостоятелни обекти в сгради и в 
съоръжения на техническата инфраструктура 
и идентификаторите им.“
2. В ал. 2 след думата „сгради“ се добавя „и в 
съоръжения на техническата инфраструктура“.
§ 17. В чл. 30 се правят следните изменения 
и допълнения:
1. В ал. 1 т. 2 и 3 се изменят така:
„2. точките от геодезическата основа;
3. границите на административно-терито­
риалните единици;“.
2. В ал. 2:
а) в т. 1 след думата „имот“ се поставя 
запетая, думите „и очертание“ се заличават, 
а след думата „сграда“ се добавя „и на съо­
ръжение на техническата инфраструктура, в 
което има самостоятелен обект“;
б) създава се т. 5:
„5. източниците на данните по т. 2 и 3.“
§ 18. В чл. 31 думите „ползване на позем­
лените имоти“ се заменят с „предназначение 
на териториите, начина на трайно ползване 
и предназначение на недвижимите имоти“.
§ 19. В глава трета се създава чл. 31а:
„Чл. 31а. (1) В кадастъра се отразяват и 
зони на ограничения върху поземлени имоти, 
които произтичат от сервитут или ограничение, 
възникнало въз основа на нормативен акт, 
административен акт или договор. За зоните 
на ограничения се води регистър.
(2) Данните за зоните на ограничения по 
ал. 1 се предоставят на Агенцията по геоде­
зия, картография и кадастър по реда на глава 
шеста. Органите и лицата, които предоставят 
данните за зоните на ограничения носят от­
говорност за актуалността и точността им.
(3) Органите и лицата, които създават и 
поддържат данни за зони на ограничения, ги 
предоставят на службата по геодезия, кар­
тография и кадастър по местонахождението 
на имотите по ред, определен с наредбата 
по чл. 31.
(4) Други органи и лица могат да предос­
тавят данните по ал. 1 след съгласуването 
им за актуалност и точност от органите и 
лицата по ал. 3. 
(5) Зоните на ограничения получават уни­
кален номер за територията на страната, който 
се дава от службата по геодезия, картография 
и кадастър.
(6) Данните за зоните на ограничения се 
описват чрез структури от метаданни, които 
съдържат и данни за точността, пълнотата 
и актуалността им. Данните и метаданните 
се представят в цифров вид във формата по 
чл. 12, т. 5. Данните за зоните на ограниче­
ния са част от данните в информационните 
системи на кадастъра и имотния регистър.“
§ 20. В наименованието на глава четвърта 
думите „Допълнителни кадастрални данни“ 
се заличават.
§ 21. В чл. 32 се правят следните допъл­
нения:
1. В ал. 1:
а) в т. 1 се създава буква „ж“:
„ж) други обекти, определени в нормати­
вен акт;“
б) създава се т. 3:
„3. възлагат изработването и организират 
приемането на специализирани карти и ре­
гистри.“
2. Създават се ал. 4 – 8: 
„(4) Специализираните карти и регистри се 
приемат от комисия, назначена със заповед на 
възложителя, в състав: председател – предста­
вител на възложителя, и членове – предста­
вители на службата по геодезия, картография 
и кадастър, на общинската администрация и 
на други заинтересовани лица. 
(5) Копие от приетите специализирани 
карти и регистри се предава на Агенцията 
по геодезия, картография и кадастър и на 
общинската администрация в цифров вид във 
формата съгласно чл. 12, т. 5. Информацията 
за предадените специализирани карти се от­
разява в регистъра по чл. 12, т. 11. 
(6) Специализираните карти и регистри 
може да се съхраняват и да се предоставят от 
Агенцията по геодезия, картография и кадастър 
при условия и по ред, определени с договор.
(7) При предоставяне от органите или 
лицата по ал. 1 на услуги от специализирани 
карти и регистри, създадени въз основа на 
данни от кадастъра, преди предоставянето 
им се заплаща такса относно кадастралните 
данни на Агенцията по геодезия, картография 
и кадастър в размер, определен с тарифата 
по чл. 8, ал. 2.
(8) Настъпилите промени в кадастралната 
карта по чл. 51 се отразяват в специализи­
раните карти.“
§ 22. В чл. 33 се правят следните изменения 
и допълнения: